stanford-oval/wikipedia huggingface dataset:
Nordic Trucker Line

| Nordic Trucker Line |
| --- | --- |
Perustettu:  1997
Lakkautettu:  1998
Kotipaikka:  Ruotsi
Toimiala:  varustamo
Infobox OKNimi-testi OK: 
Nordic Trucker Line oli vuosina 1997–1998 toiminut ruotsalainen varustamo. Yrityksen perusti Gustav Myrsten. Vuonna 1997 yritys vuokrasi gotlantilaisen Rederi AB Gotland -varustamon uudisrakennuksen, M/S Gotlandin ja asetti sen liikennöimään linjalle Oxelösund–Pietari. Muutaman kuukauden kuluttua yritys vaihtoi aluksen M/S Seawind II:en, koska M/S Gotlandin vuokraaminen oli kallista. Vuoden 1997 lopussa Nordic Trucker Line vaihtoi liikenteen Oxelösundista pääkaupunkiin Tukholmaan. Seuraavana vuonna liikenne lopetettiin kannattamattomana. Myös Pietarin satamassa toimisessa oli ongelmia ja lisäksi rahtimäärät eivät olleet riittäviä.
Laivasto

M/S Gotland – (1997)
M/S Seawind II – (1997)
M/S Inzhener – (1997–1998)
Oldřich Nejedlý

| 0 | 1 | 2 |
| --- | --- | --- |

Henkilötiedot
Syntymäaika: 26. joulukuuta 1909
Syntymäpaikka: Praha, Itävalta-Unkari
Kuolinaika: 11. kesäkuuta 1990
Kuolinpaikka: Žebrák, Tšekkoslovakia
Pelipaikka: Hyökkääjä
Seurat
| Vuodet | Seura | O (M) |
|  ?–?   ?–?  1931–1939 | Spartak Žebrák   SK Rakovník   AC Sparta Praha |  ? (?)   ? (?)   187 (161) |
Maajoukkue
| 1931–1938 1939 |  Tšekkoslovakia  Böömi-Määri | 43 (29) 1 (1) |
 Seurajoukkueuran tilastot kattavat vain kansalliset sarjat.
Oldřich Nejedlý (26. joulukuuta 1909 Praha, Itävalta-Unkari – 11. kesäkuuta 1990 Žebrák, Tšekkoslovakia) oli tšekkoslovakialainen jalkapalloilija. Hänen pelipaikkansa oli hyökkääjä. Seurajoukkuetasolla Nejedlý edusti suurimmaksi osaksi prahalaista AC Sparta Prahaa tehden 187 ottelussa 161 maalia. Nejedlý edusti maajoukkuetasolla Tšekkoslovakiaa tehden 29 maalia 43 ottelussa. Hän oli mukana Italian MM-kisoissa sekä Ranskan MM-kisoissa ollen 1934 turnauksen paras maalintekijä viidellä maalillaan. 1938 Nejedlý teki kaksi maalia kahdessa ottelussa.
Olavi Ahlgren

Olavi Aleksanteri Ahlgren (26. tammikuuta 1897 Tampere – 17. lokakuuta 1966 Mynämäki) oli suomalainen Pro Arte -taiteilijaryhmään kuulunut taidemaalari.
Olavi Ahlgren opiskeli Turun Taideyhdistyksen piirustuskoulussa 1923–1925 ja teki opintomatkan Pariisiin. Hänen teoksiaan oli esillä ulkomailla Tukholmassa ja Oslossa 1929, Tukholmassa ja Göteborgissa 1940 sekä Tukholmassa 1946 ja 1949. Ahlgrenin maalauksia on Turun Taidemuseossa ja Porin Taide- ja Taideteollisuusyhdistyksen kokoelmissa.
Teoksia

Satamasta : öljymaalaus. 1930-luvun alku
Kesämaisema : öljymaalaus. 1935
Kaupunkinäkymä : öljymaalaus. 1960
Näkymä Helsingistä : öljymaalaus. 1960
Satama : öljymaalaus.
Aihe Turusta : öljymaalaus.
Aiheesta muualla

Olavi Ahlgren Kansallisgallerian kokoelmissa
Suomalaisen kuvataiteen bibliografia : Olavi Ahlgren
Ossian Brofeldt

Arvid Ossian Brofeldt (29. heinäkuuta 1869 Helsinki – 31. elokuuta 1936) oli suomalaissyntyinen ruotsalainen näyttelijä ja operettilaulaja.
Ossian Brofeldt tuli jo nuorena teatterialalle. Hän tuli vuonna 1889 näyttelijäksi ja laulajaksi johtaja August Arppen oopperaseurueeseen Helsingissä ja oli siinä mukana kolme vuotta. Sittemmin hän liittyi johtaja Mauritz Fröbergin operettiseurueeseen Ruotsissa ja vuonna 1899 Folkteateriin Tukholmassa. Brofeldt kuului Ruotsin parhaimpiin operettiseurueisiin ja hän esitti useimmat ensitenorin ja -rakastajan osat näissä opereteissa. Hän oli myös kiinnitetty eri operettiseurueisiin Norjassa ja Tanskassa sekä kiersi 1930-luvun alussa oman teatterinsa kanssa Ruotsissa. Brofeldt joutui lopettamaan teatteritoimintansa sydäntaudin vuoksi. Brofeldt asui Aspuddenilla Tukholmassa.
Brofeldt esiintyi useissa 1920- ja 1930-luvulla valmistuneissa ruotsalaisissa elokuvissa.
Brofeldt oli naimisissa vuodesta 1899 ruotsalaisen näyttelijä Helga Brofeldtin (1881–1968) kanssa.
Nordicom

Nordicom on pohjoismaisen viestinnän- ja mediatutkimuksen keskus, joka sijaitsee Göteborgin yliopistossa. Nordicomin tehtävänä on koota ja välittää media- ja viestinnäntutkimuksen tuloksia sekä kasvattaa näin ymmärrystä median roolista yhteiskunnassa. Nordicom harjoittaa julkaisutoimintaa, edistää pohjoismaisten tutkijoiden välistä vuorovaikutusta, seuraa mediakenttää ja kokoaa tietoa poliittisten päätösten tueksi sekä toimii yhteistyökumppaneina viranomaisten ja muiden organisaatioiden kanssa toteutettavissa hankkeissa. Keskuksen ensisijaisia kohderyhmiä ovat tutkijat, media-alan ammattilaiset, päätöksentekijät politiikassa ja eri organisaatioissa, opettajat ja kouluttajat, kirjastotyöntekijät sekä opiskelijat.
Nordicom julkaisee kahta lehteä. Nordicom Review on englanninkielinen tieteellinen vertaisarvioitu julkaisu, joka ilmestyy kaksi kertaa vuodessa. Lisäksi vuosittain julkaistaan erikoisnumeroita (Special Issues). Nordic Journal of Media Studies ilmestyy kerran vuodessa. Artikkeleiden julkaisukieli on englanti.
Nordicom toimii myös media- ja viestintätieteellisten kirjojen kustantajana. Vuosittain julkaistaan 5–10 nimikettä.
Nordicom pitää lisäksi yllä NordMedia Network -yhteisöä, joka on pohjoismaisille ja pohjoismaisesti suuntautuneille mediatutkijoille suunnattu sivusto. Sivustolla on esimerkiksi avoin asiantuntijatietokanta, joka korvaa Nordicomin aiemmat tutkimustietokannat. Myös joka toinen vuosi pidettävän mediatutkimuksen NordMedia-konferenssin kotisivu sijaitsee sivustolla.
Suomessa Nordicom teki aiemmin säännöllistä yhteistyötä Tampereen yliopiston viestintätieteiden tiedekunnan kanssa. Vuosina 1980–2018 Nordicom julkaisi myös akateemista aikakauslehteä nimeltä Nordicom-Information, joka oli suunnattu laajemmalle media- ja viestintätieteistä kiinnostuneelle yleisölle. Se ilmestyi kaksi kertaa vuodessa sekä painettuna että verkossa. Julkaisukielinä olivat skandinaaviset kielet ja englanti.
Nordicomin rahoittajina toimivat Pohjoismainen ministerineuvosto, Ruotsin kulttuuriministeriö ja Göteborgin yliopisto. Keskus on perustettu 1970-luvun lopussa.
Aiheesta muualla

Nordicomin virallinen sivusto
NordMedia Network
Nordicum-Mediterraneum

Nordicum-Mediterraneum on vuosittain ilmestyvä vertaisarvioitu akateeminen julkaisu, joka keskittyy Välimeren ja Pohjoismaiden tutkimukseen. Julkaisu käsittelee erityisesti Italian ja Islannin välisiä yhteyksiä historian, kulttuurin, talouden, politiikan, tieteen, uskontojen ja taiteen kehyksissä. Nordicum-Mediterraneum on luetteloitu the Directory of Open Access Journals of Lund University Libraries-kirjastossa og EBSCOhost.
Aiheesta muualla

Nordicum-Mediterraneum
Omofori

Gregorius I pukeutuneena suureen omoforiin.
Omofori (kreik. ωμοφόριον, omoforion, ven. омофор, omofor) on vanha piispallinen jumalanpalveluspuvun osa. Omofori on ortodoksisen piispan (pappeuden) tunnus.
Omofori on kadonneen lampaan vertauskuva. Se muistuttaa kaikkia siitä kun Kristus – Hyvä Paimen – otti harteilleen kadonneen lampaan. Samalla kun omofori on Kristuksen läsnäolon tunnus, se symboloi piispan samankaltaisuutta Taivaallisen Ylipapin kanssa.
Omoforia on kahta kokoa: iso ja pieni. Isoa pidetään liturgiapalveluksen alussa aina epistolan lukemiseen asti. Epistolan aikana sitä ei käytetä, ja sen jälkeen iso vaihdetaan pieneen, jota sitten käytetään palveluksen loppuaika; pientä omoforia kannetaan mukana myös suuressa saatossa, kun ehtoollislahjat tuodaan esiin.
Piispa pukeutuneena pieneen omoforiin ja epirakiiliin
Omofori on vastaavanlainen liturginen jumalanpalvelusasu kuin on epitrakiili papille tai orari diakonille.
Piispat käyttävät pientä omoforia myös silloin, kun he suorittavat yksittäisiä toimituksia, esimerkiksi kodin siunauksia tai kirkkoon liittämisiä; jotkut pitävät sitä silloin yksinään viitan päällä, joillakin on sen alla lisäksi epitrakiili. Samoin silloin, kun piispa ottaa vastaan synnintunnustuksia, hän saattaa käyttää juuri omoforin lievettä synninpäästön antamiseen.
Metropoliitta Ambrosius toimittaa synninpäästöä pienellä omoforilla.
Kerran vuodessa eli apostoli Jaakobin muistopäivänä 26. lokakuuta toimitettavassa Jaakobin liturgiassa piispa kantaa suurta omoforia koko palveluksen ajan felonin päällä, koska tässä liturgian alkuperäisimpänä pidetyssä muodossa ei käytetä Bysantin tai Venäjän keisarillisista hoveista periytyviä tunnuksia kuten sakkosta, mitraa, kotkamattoa tai siunauskynttilöitä. Sen sijaan piispansauva kuuluu tässäkin palveluksessa asiaan.
Aiheesta muualla

Wikimedia Commonsissa on kuvia tai muita tiedostoja aiheesta .
Omofori / Ortodoksi.net
Omniva

| Omniva |
| --- | --- |
Kotipaikka:  Tallinna, Viro
Toiminta-alue:  Viro
Toimiala:  Postitoiminta, logistiikka
Kotisivu:  omniva.ee
Infobox OKVirheellinen NIMI-arvo: 
Virolainen postilaatikko Pärnussa.
Omniva, aiemmin Eesti Post, on Viron valtion omistuksessa oleva postijärjestelmä. Sen pääkonttori sijaitsee Tallinnassa. Nimi Omniva otettiin käyttöön kesäkuussa 2014.
Aiheesta muualla

Eesti Postin verkkosivut (viroksi) (englanniksi) (venäjäksi)
Norio Omura

| Henkilötiedot |
| --- | --- | --- |
Syntymäaika: 6. syyskuuta 1969 (ikä 55)
Syntymäpaikka: Shimane, Japani
Pelipaikka: Puolustaja
Seurat
| Vuodet | Seura | O (M) |
| 1992-2001 2002-2003 2004-2006 2006-2007 2008 | Yokohama F. Marinos Vegalta Sendai Sanfrecce Hiroshima Yokohama FC Gainare Tottori |  |
Maajoukkue
| 1995-1998 | Japani | 30 (4) |
Norio Omura (jap. 小村 徳男; s. 6. syyskuuta 1969 Shimane, Japani) on japanilainen entinen jalkapalloilija.
Jalkapallomaajoukkue

Norio Omura on osallistunut mm. Asian mestaruuskilpailuissa 1996 sekä Maailmanmestaruuskilpailuihin 1998.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1995 | 4 | 0 |
| 1996 | 12 | 2 |
| 1997 | 10 | 2 |
| 1998 | 4 | 0 |
| Yhteensä | 30 | 4 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 1996
1 Kojima |
2 Yanagimoto |
3 Sōma |
4 Ihara |
5 Omura |
6 Yamaguchi |
7 Honda |
8 Maezono |
9 Takagi |
10 Nanami |
11 Miura |
12 Michiki |
13 Hattori |
14 Okano |
15 Morishima |
16 Saito |
17 Akita |
18 Jo |
19 Shimokawa |
20 Narazaki |
Valmentaja Kamo
Japanin joukkue – Jalkapallon MM-kilpailut 1998
1 Kojima |
2 Narahashi |
3 Sōma |
4 Ihara |
5 Omura |
6 Yamaguchi |
7 Itō |
8 Nakata |
9 Nakayama |
10 Nanami |
11 Ono |
12 Lopes |
13 Hattori |
14 Okano |
15 Morishima |
16 Saitō |
17 Akita |
18 Jō |
19 Nakanishi |
20 Kawaguchi |
21 Narazaki |
22 Hirano |
Valmentaja Okada
Olimpiu Moruțan

Olimpiu Moruțan lokakuussa 2021 Galatasarayn pelaajana.
Olimpiu Vasile Moruțan (s. 25. huhtikuuta 1999 Cluj-Napoca) on romanialainen jalkapalloilija, pelipaikaltaan keskikenttäpelaaja. Hän edustaa Turkin Superliigassa pelaavaa Ankaragücüa. Hän on pelannut kotimaansa ja Turkin lisäksi Italiassa. Hän on pelannut Romanian maajoukkueessa vuodesta 2021.
Moruțan pelasi nuorempana Universitatea Clujn joukkueessa ja kaudesta 2016–2017 alkaen Romanian pääsarjassa Botoșanin ja FCSB:n joukkueissa. Hän voitti Romanian cupin vuonna 2020. Hän siirtyi elokuussa 2021 turkkilaisseura Galatasarayhin, jossa hän pelasi kauden aikana 26 Turkin Superliigan ottelua ja teki niissä kolme maalia. Kauden 2022–2023 hän pelasi lainalla Italian Serie B:ssä Pisan joukkueessa. Elokuussa 2023 hän siirtyi Ankaragücüün, jossa hän on pelannut 30 Turkin Superliigan ottelua ja tehnyt niissä kaksi maalia. Hän loukkaantui huhtikuussa 2024 liigaottelussa Beşiktaşia vastaan, ja akillesjänteen repeämä pitää hänet poissa kentiltä puolisen vuotta.
Moruțan pelasi Romanian alle 19- ja alle 21-vuotiaiden maajoukkueissa. Hän pelasi Romanian A-maajoukkueessa ensimmäisen kerran lokakuussa 2021 MM-karsintaottelussa Armeniaa vastaan. Hän on pelannut huhtikuun 2024 loppuun mennessä 15 maaottelua, joissa hän on ollut seitsemän kertaa avauskokoonpanossa. Hän teki maalin marraskuussa 2022 ystävyysottelussa Moldovaa vastaan.
Omo

| Omo |
| --- | --- |
 Omon suisto satelliittikuvassa.
Alkulähde:  Etiopian ylämaa
Laskupaikka:  Turkanajärvi
Maat:  Etiopia
Pituus:  760 km
Alkulähteen korkeus:  n. 2 400 m
 Omon sijainti kartalla.
Omo on joki eteläisessä Etiopiassa. Se on noin 760 kilometriä pitkä ja se laskeutuu kulkunsa aikana noin 2 000 metriä. Joki saa alkunsa noin 2 400 metrin korkeudesta ja päätyy Turkanajärveen vajaa 500 metriä merenpinnan yläpuolelle. Tästä syystä Omon virta on nopea, sen katkaisee useat putoukset ja se on vain lyhyeltä matkalta purjehduskelpoinen lähellä Turkanajärveä.
Vuonna 2015 jokeen valmistunut 243 metriä korkea pato on Afrikan korkein. Pato on kuitenkin kutistanut joen virtausta ja laskenut Turkanajärven pinnankorkeutta. Patoallasta käytetään myös kasteluveden varastointiin.
Omo virtaa Magon ja Omon kansallispuistojen ohi, jotka ovat tunnettuja villieläimistään. Joen rannoilla ja vedessä elää muun muassa virtahepoja ja krokotiileja.
Omon jokialue on merkittävä sekä geologisesti että arkeologisesti. Alueelta on kaivettu useita hominidifossiileja ja tehty arkeologisia löydöksiä plioseeni- ja pleistoseenikausilta. Australopithecus- ja Homo-sukujen edustajien fossiileja on löytynyt useasta arkeologisesta kohteesta sekä kvartsiittityökaluja, joista vanhimmat ajoittuvat 2,4 miljoonan vuoden päähän. Merkityksensä ansiosta Omon laakso valittiin UNESCOn maailmanperintöluetteloon vuonna 1980.
Aiheesta muualla

Kuvia tai muita tiedostoja aiheesta Omo Wikimedia Commonsissa
Omo Osaghae

| Mitalit | Mitalit | Mitalit |  |
| --- | --- | --- | --- |
|  Osaghae (vas.) vuoden 2014 sisäratojen MM-kilpailuiden finaalissa |  Osaghae (vas.) vuoden 2014 sisäratojen MM-kilpailuiden finaalissa |  Osaghae (vas.) vuoden 2014 sisäratojen MM-kilpailuiden finaalissa |  |
Maa:  Yhdysvallat
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | 60 m aitajuoksu |  |
Omoghan "Omo" Osaghae (s. 18. toukokuuta 1988 Lubbock, Texas) on yhdysvaltalainen pika-aitajuoksija. Osaghae kilpailee pääosin 110 metrin aitajuoksussa.
Osaghae saavutti kultaa vuoden 2014 sisäratojen MM-kilpailuista Sopotista omalla ennätysajallaan 7,45.
Henkilökohtaiset ennätykset

Ulkoradoilla
110 metrin aitajuoksu: 13,23 (Norman 2011)
Sisäradoilla
60 metrin aitajuoksu: 7,45 (Sopot 2014)
Nordic Futsal Cup 2014

| Nordic Futsal Cup 2014 |
| --- | --- |
Joukkueet:  4
Isäntämaa:   Suomi
Ajankohta:  4.–7. joulukuuta 2014
Mitalistit:  
–  Kultaa:   Suomi
–  Hopeaa:   Norja
–  Pronssia:   Ruotsi
Ottelut:  6
Yleisö:  1 392 (232 ottelua kohti)
Maalintekijä:   Panu Autio (3)    Stian Sortevik (3)
Vuoden 2014 Nordic Futsal Cup oli järjestyksessään toinen futsalin Pohjoismaiden-mestaruuskilpailu. Turnaus pelattiin Tampereen Pirkkahallissa ja Hyvinkään Martinhallissa 4.–7. joulukuuta 2014. Mukana olivat isäntämaa Suomen lisäksi Norja, Tanska ja hallitseva mestari Ruotsi. Joukkueet pelasivat turnauksessa yksinkertaisen sarjan.
Sarjataulukko

| Joukkue | Ott>  | V | T | H | M | P |
| --- | --- | --- | --- | --- | --- | --- |
|  Suomi | 3 | 2 | 1 | 0 | 8–3 | 7 |
|  Norja | 3 | 1 | 1 | 1 | 8–5 | 4 |
|  Ruotsi | 3 | 0 | 2 | 1 | 6–10 | 2 |
|  Tanska | 3 | 0 | 2 | 1 | 3–7 | 2 |
Maalintekijät

Panu Autio
Stian Sortevik
Jukka Kytölä
Morten Ravlo
| --- | --- |
  Jim Bothmann Jensen   Patrik Burda   Admir Ćatović   Mounir El-Masrouri   Mathias Etèus   Miika Hosio   Juhana Jyrkiäinen :   Kevin Jørgensen   Nikola Ladan   Cristopher Moen   Magnar Nordtun   Johan Roxström   Antti Teittinen 
Tomi Lahtinen
Abdurahim Lajaab
Olavi Angervo

| Olavi Angervo> Henkilötiedot |
| --- | --- |
Syntynyt: 22. marraskuuta 2003 (ikä 20) Helsinki, Suomi
Ammatti:  näyttelijä
Aiheesta muualla
IMDb 
Elonet
Olavi Angervo (s. 22. marraskuuta 2003 Helsinki) on suomalainen näyttelijä, joka tuli tunnetuksi Peter Franzenin ohjaaman Tumman veden päällä -elokuvan Petenä. Toisen lapsipääosan hän teki Visa Koiso-Kanttilan elokuvassa Kaiken se kestää (2017). Angervo nähdään myös vuonna 2023 ilmestyneessä Korvessa kulkevi-sarjassa Aapo Kariluodon roolissa.
Angervo pääsi toisella yrittämällä Teatterikorkeakouluun vuonna 2023.
Angervon veli on Niilo Angervo, ja vanhemmat pianisti Anna Laakso ja sellisti Lauri Angervo.[lähde? ]
Filmografia

Tumman veden päällä (2013) ... Pete
Kaiken se kestää (2017)... Kaarlo
Aiheesta muualla

Olavi Angervo Internet Movie Databasessa. (englanniksi)
http://yle.fi/uutiset/3-6797314
Opis

Opis oli kaupunki Babyloniassa, nykyisen Irakin eteläosissa. Kaupungin tarkka sijainti ei ole tiedossa, mutta sen uskotaan olleen Tigriksen varrella, lähellä Diyala-jokea. Babylonian viimeinen kuningas Nabonidus kärsi siellä ratkaisevan tappion Persian Kyyrokselle vuonna 539 eaa. Vuonna 324 eaa. Aleksanteri Suuren armeijan makedonialaiset joukot olivat vähällä kapinoida Opiksessa.
Olduvain rotko

Olduvain rotko helmikuussa 2011
Olduvain rotko eli Oldupairotko on jyrkkäseinämäinen laakso Itä-Afrikan hautavajoamassa pohjoisessa Tansaniassa Serengetin tasangon itäosassa Ngorongoron suojelualueella. Se on 90 metriä syvä kaksihaarainen rotko, joka on kokonaispituudeltaan 50 kilometriä. Rotko on saanut nimensä siellä kasvavan villin sisal-kasvin maasainkielisestä nimestä oldupai.
Olduvain rotko on yksi merkittävimmistä esihistoriallisista kaivauskohteista. Kaivaukset aloitti brittiläinen arkeologi Louis Leakey, ja niitä ovat jatkaneet hänen perheenjäsenensä Mary Leakey ja Richard Leakey.
Rotkosta on löytynyt homininien kuten Paranthropus boisein, Homo habilisin ja Homo erectusin jäänteitä. Paikalta on löydetty kaikkiaan yli 60 homininin fossiilit. Olduvain rotko tarjoaa koko maailman katkeamattomimman tiedon ihmisen evoluutiosta kahden miljoonan vuoden ajalta sekä pisimmän arkeologisen tiedon kivityökalujen käytön historiasta.
Rotkon seinämän kerrostumat I–IV.
Rotkossa on seitsemän stratigrafista muodostumaa (suluissa ikä miljoonissa tai tuhansissa vuosissa): Kerrostuma I (2,1−1,7 mvs.), Kerrostuma II (1,7−1,15 mvs.), Kerrostuma III (1,15−0,8 mvs.), Kerrostuma IV (800−600 tvs.), Masek-kerrostumat (600−400 tvs.), Ndutu-kerrostumat (400−32 tvs.) ja Naisiusiu-kerrostumat (22−15 tvs.). Paksuin on Kerrostuma I, enimmillään 60 metriä paksu. Siltä on löydetty jäänteitä Olduvain kulttuurista.
Aiheesta muualla

Kuvia tai muita tiedostoja aiheesta Olduvain rotko Wikimedia Commonsissa
Nihil

| Nihil Impaled Nazarene |
| --- | --- | --- |

Studioalbumin tiedot
 Äänitetty : elo–syyskuu 1999
 Julkaistu: 16. kesäkuuta 2000
 Tyylilaji: black metal
 Kesto: 32.15
 Levy-yhtiö: Osmose Productions
Impaled Nazarenen muut julkaisut
| Rapture 1998 | Nihil 2000 | Impaled Nazarene / Driller Killer 2000 |
Nihil on suomalaisen black metal-yhtye Impaled Nazarenen kuudes studioalbumi, joka nauhoitettiin Anssi Kipon Astia-studiolla elokuu-syyskuu välissä vuonna 1999. Levyllä soittaa kitaraa Alexi Laiho, joka tunnetaan hyvin myös Children of Bodom -yhtyeestään. Vuonna 2007 albumi päätyi Saksassa luokitelluksi haitalliseksi nuorisolle ja yhtye joutui perumaan keikkojaan.
Kappalelista

Cogito Ergo Sum – 2.10
Human Proof – 4.38
Wrath of the Goat – 1.22
Angel Rectums Still Bleeds – The Sequel – 2.42
Posteclipse Era – 4.21
Nothing is Sacred – 2.19
Zero Tolerance – 1.52
Assault the Weak – 3.49
How the Laughter Die – 4.07
Nihil – 4.55
Muusikot

Mika Luttinen – laulu
Jarno Anttila – kitara
Alexi Laiho – kitara
Reima Kellokoski – rummut
Jani Lehtosaari – bassokitara
Arvostelut

Soundi:
Aiheesta muualla

Nihil Discogsissa. (englanniksi)
Albumi Nihil Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Opioidivieroitusoireyhtymä

Opioidivieroitusoireyhtymä on opioidiriippuvaisilla esiintyvien vieroitusoireiden kokonaisuudesta käytettävä nimitys. Se on seurausta jatkuvan opioidien käytön lopettamisesta tai vähentämisestä. Opioidivieroitusoireyhtymä voi aiheuttaa muun muassa ahdistuneisuutta, unettomuutta, kuumetta, pahoinvointia, ripulia, oksentelua, vapinaa sekä lihaskouristuksia ja -kipuja.
Opioidivieroitusoireyhtymän vaikeusastetta voidaan mitata Clinical Opiate Withdrawal Scalella (COWS), jonka suurin mahdollinen kokonaispistemäärä on 47. 5–12 pisteen tulos viittaa lievään, 13–24 pisteen tulos kohtalaiseen, 25–36 pisteen tulos kohtalaisen vaikeaan ja tätä korkeampi pistemäärä vaikeaan opioidivieroitusoireyhtymään. Hoitomuotona voidaan käyttää vieroittautumista buprenorfiinin tai metadonin avulla.
Opioidivieroitusoireyhtymä on henkeä uhkaava tila. Ripuli ja oksentelu voivat hoitamattomina johtaa dehydraatioon, hypernatremiaan ja sydämen vajaatoimintaan.
On a Sunday

|  On a Sunday |
| --- | --- |

Kappaleen tiedot
Esittäjä(t):  Ester Peony
Levy-yhtiö:  omakustanne
Kesto:  3:01
Tyylilaji:  pop
Julkaistu:  17. tammikuuta 2019
Säveltäjä(t):  Ester Alexandra Crețu Alexandru Șerbu
Sanoittaja(t):  Ioana Victoria Badea
Euroviisutiedot
Vuosi:  2019
Maa:  Romania
Kieli:  englanti
Sijoitus semifinaalissa:  13.
Pisteet semifinaalissa:  71
Video:  videolinkki
On a Sunday on romanialaisen laulajan Ester Peonyn esittämä kappale, jolla hän edusti Romaniaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kolmanneksitoista ja karsiutui finaalista.
Ossian Elgström

Ossian Elgström noin 1930.
Ossian Josef David Elgström (1883–1950) oli ruotsalainen taidemaalari.
Ennen taiteilijauraansa Elgström valmistui insinööriksi Örebroon teknillisestä koulusta. Taidetta hän opiskeli ensin Tukholman taideakatemiassa, sitten Kööpenhaminassa Kristian Zahrtmannin johdolla ja vielä Pariisissa. Hän tuli alkuun tunnetuksi muutamiin pilalehtiin tekemillään piirroksilla ja ryhtyi myöhemmin kuvittamaan saamelaisten ja eskimoiden taruaiheita. Hän on luonut niissä oman erikoisen primitiivisen tyylin, jossa hän on käyttänyt osaksi saamelaisten, grönlantilaisten ja myöskin japanilaisten yksinkertaista viivatekniikkaa mielikuvituksensa tulkitsijana. Hän julkaisi 1914 kokoelman väritettyjä piirroksia Lappska myter ja 1915 matkakuvauksen Moderna eskimåer. Myöhemmin hän teki lukuisia muotokuvia tunnetuista ruotsalaisista, kuten kuningas Kustaa VI Adolfista, Eric von Rosenista, Gustaf Bolinderista ja Sven Lidmanista.
Aiheesta muualla

Kuvia tai muita tiedostoja aiheesta Ossian Elgström Wikimedia Commonsissa